
DISPOZIŢIE
privind convocarea Consiliului Local al Municipiului Oradea în şedinţa ordinară din data de 25 septembrie 2025

Nr. înregistrare: 1245

Data: 19.09.2025

      

În conformitate cu art. 133 alin. (2) lit. a) şi art. 134 alin. (4) și ale art. 196 alin. (1) lit. a)  din O.U.G. nr. 57/2019 privind Codul administrativ, cu modificările și completările ulterioare
În temeiul prevederilor art. 196 alin. (1) lit. b)  din O.U.G. nr. 57/2019 privind Codul administrativ, cu modificările și completările ulterioare, 
PRIMARUL MUNICIPIULUI ORADEA

d i s p u n e :
Art. 1. Se convoacă Consiliul Local al Municipiului Oradea în şedinţă ordinară pentru data de 25 septembrie 2025,  ora 14,00, în Sala de ședințe „Traian Moșoiu” din Primăria Municipiului Oradea, cu următorul proiect al ordinii de zi: 
	Aprobarea ordinii de zi a Ședinței ordinare din 25 septembrie 2025

	Aprobarea procesului – verbal al ședinței ordinare din data de 29 august 2025

	Aprobarea procesului – verbal al ședinței extraordinare de îndată din data de 5 septembrie 2025

	Proiect de hotărâre privind concesionarea către operatorul Oradea Transport Local SA a unor active fixe reprezentând 30 autobuze electrice și 9 stații de încărcare, proprietatea privată a Municipiului Oradea

	Proiect de hotărâre privind concesionarea către operatorul Oradea Transport Local SA a unui activ fix, proprietate publică a Municipiului Oradea (PVR 23/09.09.2025)

	Proiect de hotărâre privind  integrarea  în domeniul public al Municipiului Oradea a bunurilor rezultate din investiţii în infrastructura de alimentare cu apă şi canalizare executate şi finalizate de societatea Compania Națională de Transport a Energiei Electrice “Transelectrica” S.A., pe domeniul public al Municipiului Oradea 

	Proiect de hotărâre privind concesionarea către operatorul Oradea Transport Local SA a unui activ fix, proprietate publică a Municipiului Oradea (PVR 21/11.08.2025)

	Proiect de hotărâre privind concesionarea către operatorul Termoficare Oradea SA a unui activ fix proprietate publică a Municipiului Oradea, rezultat ca urmare a finalizării obiectivului de investiții ,,Alimentare cu energie termică pentru dezvoltarea imobiliară situată pe str. Griviței nr. 11”

	Proiect de hotărâre privind aprobarea trecerii din domeniul public în domeniul privat al Municipiului Oradea a unui activ fix aflat în administrarea societății Termoficare Oradea S.A., în vederea scoaterii acestuia din funcţiune

	Proiect de hotărâre privind aprobarea Programului de măsuri pentru desfășurarea acțiunilor de prevenire și combatere a urmărilor fenomenelor meteorologice periculoase (polei, căderi de zăpadă, etc) în perioada 15.11.2025 -15.03.2026


Art. 2. Prezenta dispoziție va fi adusă la cunoștința publică prin publicarea pe site-ul oficial al instituţiei la Secțiunea-Monitor Oficial. Materialele înscrise pe ordinea de zi, sunt puse la dispoziția consilierilor locali prin mijloace electronice.

Art. 3. Amendamentele asupra proiectelor de hotărâri se vor formula în scris și se vor depune la compartimentul secretariat al Consiliului Local al municipiului Oradea, cel târziu până la data desfășurării ședințelor comisiilor de specialitate.

Art. 4. Secretarul general al municipiului Oradea va asigura măsurile necesare pentru pregătirea și desfășurarea în bune condiții a lucrărilor ședinței.

Primar,

Birta Florin Alin 
